सेवा ही मम धर्मः की शपथ दिलाई
मोदी भवन में यज्ञ और भजन संध्या हुई
भास्कर संवाददाता| धार
आंध्र प्रदेश के सिद्धगंज कर्नुल के संत अवधुत नादानंदजी के सान्निध्य में गुरुवार को दत्त जयंती सेवा पर्व के रूप में मनाई गई। मलुस्या बावड़ी के समीप मोदी भवन में यज्ञ और भजन संध्या रखी गई। संत के शिष्य 5 राज्यों से आए थे। इस अवसर पर संत ने उपस्थित भक्तजनों को सेवा ही मम धर्मः की शपथ दिलाई। उन्होंने कहा कि नर सेवा ही नारायण सेवा है।
अवधुत के शिष्यों में अमेरिका के सुचानजी, जर्मनी की समिया, हिमाचल प्रदेश धर्मशाला के मोहन प्रमुख रूप से उपस्थित है। अमेरिका निवासी सुचान ने संत की प्रेरणा ने 50 लाख रुपए पैकेज की नौकरी छोड़कर हालही में संन्यास लिया है। श्रीयंत्र के सिद्ध उपासक संत नांदानंदजी के शिष्य कई देशों में है। उनके कुछ शिष्य उन्हें ढूंढते हुए धार पहुंचे थे। गुरुवार का दिन संत के शिष्यों के लिए अदभूत अनुभव देने वाला रहा। प्रातः यज्ञ के बाद दोपहर को 12 बजे तथा शाम को दत्त जन्म आरती हुई। भजन संध्या में कलाकारों ने मधुर भजन प्रस्तुत कर श्रद्धालुओं को भाव विभोर कर दिया।
संस्कार पाठशाला और गरीब बच्चों को भोजन
बच्चों को भारतीय संस्कार तथा शिक्षा देने के लिए संतश्री ने मलुस्या बावड़ी के समीप प्रति रविवार संस्कार पाठशाला शुरू की है जिसमें वे सुबह 7 से 9 बजे तक निराश्रित और गरीब बच्चों को संस्कार सीखा रहे है। उनकी प्रेरणा से मानव सेवा समिति ने प्रतिदिन 300 भोजन पैकेट गरीब परिवारों को देने का सिलसिला शुरू किया है। भोजन बनाने का काम महिलाओं ने संभाल रखा है। संतश्री की प्रेरणा से डाॅ. देवर्षि व डाॅ. श्वेता प्रति शनिवार गरीब बस्तियों में जाकर निःशुल्क चिकित्सा सेवा दे रहे हैं।
धार. जयंती के मौके पर दिनभर भजन-कीर्तन किए गए।
hin_Deva hin_Deva bho_Deva hin_Deva hin_Deva hin_Deva hin_Deva hin_Deva